Amy Jackson और George Panayiotou अगले साल करेंगे शादी, दो दिन पहले ही बने हैं माता-पिता  
एमी जैक्सन और जॉर्ज पानाइयोटौ 2020 में करेंगे शादी
ग्रीस में करेंगे एमी और जॉर्ज शादी
दो दिन पहले ही बेटे के माता-पिता बने हैं एमी और जॉर्ज
एक्ट्रेस एमी जैक्सन (Amy Jackson) और उनके मंगेतर जॉर्ज पानाइयोटौ (George Panayiotou) के घर 23 सितंबर को एक नन्हे मेहमान ने कदम रखा. घर में नन्हे फरिश्ते की आने की खुशी एमी जैक्सन ने अपने इंस्टाग्राम एकाउंट पर फोटो शेयर कर दी थी. अपने नन्हे बेटे का नाम एमी जैक्सन और जॉर्ज पानाइयोटौ ने एंड्रीयास रखा. एमी जैक्सन के बेटे की खुशखबरी के अलावा उनसे जुड़े एक और बड़ी खबर सामने आई है. दरअसल, बेटे के आने के बाद अब एमी जैक्सन और मंगेतर जॉर्ज पानाइयोटौ ने जल्द ही शादी करने की प्लानिंग की है. दोनों ग्रीस में ही शादी करने वाले हैं.

Our Angel, welcome to the world Andreas 
A post shared by  Amy Jackson (@iamamyjackson) on Sep 23, 2019 at 3:36am PDT
पिंकविला की रिपोर्ट के मुताबिक, एमी जैक्सन (Amy Jackson) और जॉर्ज पानाइयोटौ (George Panayiotou) साल 2020 में शादी करेंगे. जब दोनों का नन्हा बेटा कुछ महीने का हो जाएगा, तो दोनों ग्रीस में शादी करेंगे. मीडिया रिपोर्ट्स के मुताबिक दोनों किसी बीचसाइड पर शादी करना चाहते थे, जिसकी वजह से उन्होंने वेडिंग डेस्टिनेशन के तौर पर ग्रीस को चुना है. बता दें कि एमी और जॉर्ज ने लंदन में सगाई की थी, जिसकी कई फोटो और वीडियो सोशल मीडिया पर भी खूब वायरल हुई थी. उनकी इस इंगेजमेंट पार्टी में करीबी रिश्तेदार और दोस्त ही शामिल हुए थे. इसके अलावा एमी जैक्सन ने प्रेग्नेंसी के दौरान भी अपनी फोटो और वीडियो सोशल मीडिया पर साझा किया था. 

Happy Birthday to my ride or die. Roll on to becoming a Mummy & Daddy! LoveYou 
A post shared by  Amy Jackson (@iamamyjackson) on Sep 7, 2019 at 10:06am PDT

एमी जैक्सन (Amy Jackson) और उनके मंगेतर जॉर्ज पानाइयोटौ (George Panayiotou) ने मार्च के महीने में अपने परिवार के एक और सदस्य के आने की घोषणा की थी. एमी जैक्सन ने 2010 में भारतीय फिल्म इंडस्ट्री में एंट्री की थी. इसके बाद उन्होंने बॉलीवुड की फिल्म 'एक दीवाना था', 'सिंह इज ब्लिंग', 'फ्रीकी अली' और 'तूतक तूतक तूतिया' जैसी फिल्मों में खूब धमाल मचाया. बॉलीवुड के अलावा एमी जैक्सन ने तमिल, तेलुगू और कन्नड़ फिल्मों में भी काम किया है.